CELEX: 61969CJ0046
Language: da
Date: 1970-05-13
Title: Domstolens Dom (Første Afdeling) af 13. maj 1970. # Andreas Reinarz mod Kommissionen for De Europæiske Fællesskaber. # Sag 46-69.

DOMSTOLENS DOM
      AF 13. MAJ 1970
      
         Andreas Reinarz
      
      
         mod Kommissionen for De europæiske Fællesskaber
      
      Sag 46/69
      
      Angående:
      
               —
            
            
               annullering af Kommissionens beslutninger, hvorefter:
               
                        1.
                     
                     
                        Reinarz blev udset til en stilling som ledende konsulent.
                     
                  
                        2.
                     
                     
                        Dousset blev udnævnt til direktør for generaldirektoratet for transport.
                     
                  
                        3.
                     
                     
                        Kommissionen har nægtet at udbetale kørselsgodtgørelse.
                        
                                 —
                              
                              
                                 og et krav om, at Kommissionen tilpligtes at betale denne ikke rettidigt udbetalte kørselsgodtgørelse.
                              
                           
                  
         Domskonklusion:
      
               1.
            
            
               Kommissionens beslutning af 15. januar 1969 om at udnævne Jaques Dousset til direktør for direktoratet for infrastrukturernes harmonisering, koordinering og finansieringsordning annulleres.
            
         
               2.
            
            
               Klagen mod beslutningen af 18. juni 1969 afvises.
            
         Generaladvokatens forslag til afgørelse :
      Klagen bør optages til realitetsbehandling, men bør i sin helhed forkastes som værende uholdbar.
      Sammendrag
      
               1.
            
            
               Tjenestemænd — ansættelse — ret til en bestemt stilling — ingen forpligtelse — personlig præference — vedtægtens anerkendelse af legitim interesse
               (Tjenestemandsvedtægten, artikel 4)
            
         
               2.
            
            
               Tjenestemænd — foranstaltninger til udtræden af tjenesten — Domstolens annullation — udnævnelse af en anden tjenestemand — ulovlighed, som skyldes et manglende uundværligt moment ved bedømmelsen
               (Tjenestemandsvedtægten, artikel 7)
            
         
               3.
            
            
               Tjenestemænd — lønklasse og ansættelse — ækvivalens — de ansattes ret
            
         
               1.
            
            
               Dersom vedtægten ikke giver tjenestemændene ret til en bestemt stilling, kan en ansat ikke desto mindre have en legitim interesse i at foretrække en stilling for en anden.
            
         
               2.
            
            
               En beslutning om en ansats ophør i tjenesten, der herefter annulleres af Domstolen, kan. efter at en anden tjenestemand er blevet udnævnt i en stilling, som også den tjenestemand, der har fået sin stillings ophør annulleret, havde kunnet have samme adkomst til, medføre denne udnævnelses ulovlighed, idet administrationen har truffet beslutning om denne uden at tage hensyn til et moment ved bedømmelsen, som skulle have været taget i betragtning for at den fuldtud kunne udøve sin skønsmæssige beføjelse.
            
         
               3.
            
            
               De ansatte har ret til at påberåbe sig reglen om ækvivalens mellem lønklassen og stillingen.